Prestmåsøya hørte fra gammel tid til Folda prestegård på Rørstad. Dette er årsaken til at den kalles Prestmåsøya. Etter at prestegården ble solgt til private i 1906 fulgte Prestmåsøya med den søndre delen av gården Rørstad. Øya ble fredlyst av presten allerede i 1779 og igjen i 1854 og 1866. Dette for å hindre plyndring av egg, dun, fugleegg, skog mm., og styrke prestegårdens posisjon som eier av øya.